《秋大热上七里不》
元代·方回

吾生所未见，自古恐亦无。
秋半不肯凉，赫日炎洪炉。
沸湍七里不，触热乘畏途。
坐船汗如浆，况彼牵挽夫。
一樯合众力，至数十辈俱。
踏竿气欲绝，沙立僵且枯。
西瓜足解渴，割裂青瑶肤。
焉得大冰盘，沾丐及此徒。
侥幸据势位，极意求所误。
愿回君子心，略念小人躯。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。